|  |
| --- |
| Džu Čen |
|  
Džu Čen, 2007 |
| Pilnas vardas | Zhu Chen |
| Šalis | Kinijos vėliava Kinija Kataro vėliava Kataras (2006) |
| Gimė | 1976 m. kovo 13 d. (47 metai)Vendžou, Džedziangas, Kinija |
| Titulas | Didmeistrė (2001) |
| Pasaulio čempionas | Pasaulio moterų šachmatų čempionė (2001–2004 m.) |
| FIDE reitingas | 2414 (2015 m. kovas) |
| Aukščiausias reitingas | 2548 (2008 m. sausio mėn.) |

**Džu Čen** (supapr. kinų: 诸宸; trad. kinų : 謝軍; pinjinas: *Zhu Chen*; g. 1976 m. kovo 13 d. Vendžou, Džedziangas) – Kinijos–Kataro šachmatininkė, devintoji istorijoje pasaulio moterų klasikinių šachmatų čempionė (2001–2004 m.). Vyrų didmeistrė nuo 2001 m. Dukart pasaulio merginų (iki 20 m.) čempionė (1994 ir 1996). Tris kartus Kinijos čempionė (1992, 1994, 1996). Tris kartus su Kinijos komanda laimėjo moterų šachmatų olimpiadą (1998, 2000, 2002), dar du moterų olimpiados aukso medalius iškovojo individualiai. Nuo 2006 m. varžybose dalyvauja už Katarą.

Vaikystė
--------

Pradėjo šachmatais žaisti nuo 7 metų, kai motina ją nuvedė pas pradedančiųjų šachmatininkų trenerį. Žaidimas mergaitei patiko ir ji pradėjo savo kelią į šachmatų pasaulį.
Ji darė pažangą ir 1988 m. Timišoaroje vykusiame pasaulio jaunių šachmatų čempionate, mergaičių iki 12 m. grupėje, iškovojo 1-ąją vietą (9,5 iš 11)

Jaunystė
--------

Džu Čen sėkmingai žaidė pasaulio merginų (iki 20 m.) čempionatuose, kur iškovojo du aukso medalius.

1994 m. Matinhose, (Parana) vykusiame pasaulio merginų (iki 20 m.) čempionate iškovojo čempionės titulą (10½ iš 13).

Ne taip sėkmingai sekėsi 1995 m. Halėje vykusiame pasaulio merginų čempionate, kur Džu Čen užėmė 6-ąją vietą (9 iš 13).

Tačiau 1996 m. Medeljine, pasaulio merginų (iki 20 m.) čempionate, ji savo 1994 m. pasiekimą pakartojo su dar geresniu rezultatu (12 iš 13), iškovodama antrąjį aukso medalį.

Kinijos šachmatų čempionatai
----------------------------

Pirmą kartą Kinijos moterų čempionate žaidė 1990 m. rugsėjo 5–19. Tada ji, žaisdama B grupėje, užėmė 1-ąją vietą. 1991 m. Čengdu Kinijos moterų čempionate užima 2-ąją vietą. Kinijos moterų čempione tapo tris kartus: 1992, 1994 ir 1996 m.

1997 m. gegužės 15–26 d. dalyvavo Kinijos vyrų šachmatų čempionate, kur iškovojo sidabro medalį.

Komandinės šachmatų varžybos
----------------------------

Džu Čen nemažai dalyvauja komandinėse varžybose: moterų ir vyrų šachmatų olimpiadose, Azijos moterų komandiniuose čempionatuose, Kinijos šachmatų lygoje, Europos moterų šachmatų klubų taurės varžybose ir kitose Azijoje rengiamose komandinėse varžybose.

#### Moterų šachmatų olimpiados

Ji žaidė už Kinijos rinktinę 5-iose šachmatų olimpiadose (1994–2002 m.). Jose sužaidė 59 partijas ir surinko 43½ taško (+34, =19, -6), kas sudaro 73,7 % galimų taškų. Laimėjo 10 medalių: 7 aukso, 2 sidabro ir 1 bronzos;
Džu Čen pasiekimai atskirose moterų šachmatų olimpiadose.

| Metai | Titulas | Lenta | Šalis | ELO | Taškai | Partijos | + | = | - |  % | Elo varž. | Elo pas. | Vietos |
| --- | --- | --- | --- | --- | --- | --- | --- | --- | --- | --- | --- | --- | --- |
| Komandinė | Individuali |
| 2002 | DM | 1 | Kinijos LR | 2509 | 7 | 12 | 5 | 4 | 3 | 58,3 | 2410 | 2467 | 1. | 22. |
| 2000 | MDM | 2 | Kinijos LR | 2539 | 9 | 11 | 7 | 4 | 0 | 81,8 | 2379 | 2641 | 1. | 1.+1\* |
| 1998 | MDM | 2 | Kinijos LR | 2480 | 8 | 11 | 5 | 6 | 0 | 72,7 | 2353 | 2528 | 1. | 6. |
| 1996 | MDM | 2 | Kinijos LR | 2420 | 10 | 13 | 9 | 2 | 2 | 76,9 | 2350 | 2561 | 2. | 1.+1. |
| 1994 | MDM | 1 res. | Kinijos LR | 2265 | 9½ | 12 | 8 | 3 | 1 | 79,2 | 2271 | 2501 | 3. | 2. |
|

Pastaba. \*Vietos individualiai: pirmas skaičius – pagal aukščiausią pasiektą reitingą, antras – vieta prie lentos.

#### Vyrų šachmatų olimpiados

Džu Čen žaidė prie 3-ios lentos už Kataro vyrų rinktinę šachmatų olimpiadose (2006, 2010, 2014 m.), kur surinko 18½ taško iš 34 galimų (+10, =17, -7).

#### Kinijos šachmatų lyga

Džu Čen žaidžia Kinijos šachmatų lygoje (2005–2010, 2012–2014 m.). Iš sužaistų 54 partijų surinko 34 taškus (+22, =24, -8) ir iškovojo vieną komandinį bronzos medalį.

#### Azijos moterų komandinis šachmatų čempionatas

Ji taip pat atstovavo Kinijai Azijos moterų komandiniuose šachmatų čempionatuose: 1995 m. prie 2-os lentos, o 2003 m. prie pirmos lentos. Sužaidė 15 partijų ir surinko 12½ taško (+11, =3, -1) ir iškovojo 4 aukso medalius: du komandinius, du už individualų pasirodymą.

#### Europos moterų šachmatų klubų taurės varžybos

Džu Čen žaidžia už Europos komandas Europos moterų šachmatų klubų taurės varžybose (2007, 2011). Iš sužaistų 13 partijų surinko 8 taškus (+6, =4, -3) ir iškovojo vieną komandinį aukso ir vieną bronzos medalį.

Pasaulio moterų šachmatų čempionatai
------------------------------------

### Pirmasis bandymas

Džu Čen pasaulio moterų šachmatų čempionatuose pradėjo dalyvauti 1995 m. žaisdama Moldavijos moterų tarpzoniniame šachmatų turnyre. Pirmas bandymas nebuvo sėkmingas: tarp 52 dalyvių, surinkusi 7 taškus iš 13 galimų, ji liko 19-a ir į kandidačių mačus nepateko.

### Antrasis bandymas

FIDE pakeitus moterų pasaulio šachmatų čempionato tvarką ir įvedus trumpuosius atkrentamuosius mačus, Džu Čen 2000 m. Delyje dalyvavo pirmajame pagal naująją tvarką surengtame čempionate, tačiau nesėkmingai: pralaimėjusi pirmajame rate ½ : 1½ I. Krush, iškrito iš tolesnių varžybų.

### Pasaulio moterų šachmatų čempionė

Trečias bandymas buvo sėkmingas. 2001–2002 m. Maskvoje vykusiame pasaulio moterų trumpųjų atkrentamųjų mačų čempionato pusfinalyje, įveikusi M. Čiburdanidzę per papildomas partijas, bendru rezultatu 2½ : 1½, pateko į finalą, kur žaidė su A. Kosteniuk. Keturių partijų mačas baigėsi lygiosiomis, o po 4-ių papildomų partijų Džu Čen nugalėjo varžovę bendru rezultatu 5 : 3 ir tapo 9-ąja pasaulio moterų šachmatų čempione.

### Titulo praradimas

2002 m. pasaulio moterų šachmatų čempionatas nebuvo surengtas, o
2004 m. čempionate Džu Čen negalėjo dalyvauti dėl dukters gimdymo ir neteko pasaulio čempionės titulo.

### Tolesnės kovos dėl čempionės titulo

2006 ir 2008 m. čempionatuose nežaidė, bet nuo 2009 m. vėl pradėjo juose dalyvauti kaip Kataro atstovė. Tačiau buvo praėję 8 metai – atsirado naujų varžovių ir kopti aukštyn darėsi vis sunkiau.
Antai, Džu Čen dalyvavo 2009–2010 m. moterų Didžiojo prizo varžybose, tačiau užėmė tik 15 vietą.

2010 m. Antakijoje (Turkija) žaidė atkrentamųjų trumpųjų mačų pasaulio čempionate, bet 3-ajame rate pralaimėjo būsimai pasaulio čempionei kinei Hou Ifan 1½ : 2½.

2010–2011 m. moterų Didžiojo prizo varžybose vėl teužėmė 15 vietą.

2011–2012 m. moterų didžiojo prizo varžybose, sužaidusi tik du įskaitinius turnyrus iš trijų, liko 18-a.

2012 m. pagal reitingą pateko į atkrentamųjų trumpųjų mačų pasaulio moterų čempionatą Chanty Mansijske.
Čia, 2-ame rate, susitiko su buvusia pasaulio čempione A. Stefanova ir pralaimėjo ½ : 1½. Jos varžovė sėkmingai žaidė iki pat finalo, kur tik per papildomas partijas pralaimėjo 2½ :3½ A. Ušeninai. tapusiai pasaulio čempione.

Įvairios varžybos
-----------------

Po pertraukos grįžusi į šachmatų varžybas dalyvavo įvairiuose moterų turnyruose.
2005 m. kovo mėn. Niujorke Akonos pasaulio moterų greitųjų šachmatų čempionate iškovoja 1-ąją vietą. 2006 m. Azijos žaidynėse moterų varžybose užėmė 3-ąją vietą.

2006 m. liepos mėn. dalyvaudama Krasnoturinske tarptautiniame moterų turnyre „Šiaurės Uralo taurė", užimą 2-ąją vietą (6 iš 9).
Dar geriau pasirodo sekančiais metais, kai liepos mėn. kartu su kine Džao Siu, surinkusi po 6 taškus iš 9 galimų, laimi „Šiaurės Uralo taurės" turnyrą Krasnoturinske.

Kiti pasiekimai:

2007 m. lapkričio mėn. Azijos uždarų patalpų žaidynėse Makau moterų greitųjų šachmatų čempionate – 1-oji vieta, moterų žaibo čempionate – 2-oji vieta.

2009 m. lapkričio mėn. Azijos uždarų patalpų žaidynėse Ha Longe (Vietnamas) moterų greitųjų šachmatų čempionate užimta 2-oji vieta.

2010 m. lapkričio mėn. Azijos žaidynėse (Guangdžou) šachmatų varžybose – 8-oji vieta.

2011 m. gruodžio mėn. Arabų žaidynėse: iškovotos pirmosios vietos moterų klasikinių šachmatų, greitųjų šachmatų ir žaibo čempionatuose.

Asmeninis gyvenimas
-------------------

2001 m. Džu Čen ištekėjo už Kataro šachmatų didmeistrio Mohamedo Al-Modiahkio (*Mohamad Al-Modiahki*) ir nuo 2006 m. varžybose atstovauja Katarą. Ji 1995 - 2001 studijavo Pekino Cinghua universitete ekonomikos ir vadybos fakultete, kur ir baigė magistro studijas. Nuo 2003 m. gyvena Dohoje. Augina dvi dukteris.

Šaltiniai
---------

1. ↑  „1988 m. Pasaulio mergaičių (iki 12 m.) šachmatų čempionatas Timišoaroje" (italų). Suarchyvuota iš originalo 2014-01-02. Nuoroda tikrinta 2020 m. rugpjūčio 6 d..`{{cite web}}`: CS1 priežiūra: netinkamas URL (link)
2. ↑  „1994 m. Pasaulio merginų iki 20 m. šachmatų čempionatas Matinhose (Parana)" (italų). Suarchyvuota iš originalo 2014-01-02. Nuoroda tikrinta 2020 m. rugpjūčio 6 d..`{{cite web}}`: CS1 priežiūra: netinkamas URL (link)
3. ↑  „1995 m. Pasaulio merginų iki 20 m. šachmatų čempionatas Halėje" (italų). Suarchyvuota iš originalo 2014-01-02. Nuoroda tikrinta 2020 m. rugpjūčio 6 d..`{{cite web}}`: CS1 priežiūra: netinkamas URL (link)
4. ↑  „1996 m. Pasaulio merginų iki 20 šachmatų čempionatas Medeljine" (italų). Suarchyvuota iš originalo 2014-01-02. Nuoroda tikrinta 2020 m. rugpjūčio 6 d..`{{cite web}}`: CS1 priežiūra: netinkamas URL (link)
5. ↑  „Džu Čen. Moterų šachmatų olimpiados" (anglų). Nuoroda tikrinta 2015 m. kovo 10 d..
6. ↑  „Zhu Chen vyrų šachmatų olimpiadose" (anglų). Nuoroda tikrinta 2015 m. kovo 14 d..
7. ↑  „Zhu Chen Kinijos šachmatų lygoje" (anglų). Nuoroda tikrinta 2015 m. kovo 14 d..
8. ↑  „Zhu Chen Azijos moterų komandiniuose šachmatų čempionatuose" (anglų). Nuoroda tikrinta 2015 m. kovo 14 d..
9. ↑  „Zhu Chen Europos moterų šachmatų klubų taurės varžybose" (anglų). Nuoroda tikrinta 2015 m. kovo 14 d..
10. ↑  „1995 m. Pasaulio moterų šachmatų čempionato Kišiniovo tarpzoninis turnyras FIDE atkrentamų mačų čempionatas" (anglų). Suarchyvuota iš originalo 2000-10-19. Nuoroda tikrinta 2020 m. rugpjūčio 6 d..`{{cite web}}`: CS1 priežiūra: netinkamas URL (link)
11. ↑  „2000 m. Pasaulio moterų FIDE atkrentamų mačų čempionatas Delyje" (anglų). Suarchyvuota iš originalo 2001-02-15. Nuoroda tikrinta 2020 m. rugpjūčio 6 d..`{{cite web}}`: CS1 priežiūra: netinkamas URL (link)
12. ↑  „2001-02 m. Pasaulio FIDE atkrentamų mačų čempionatas Maskvoje" (anglų). Suarchyvuota iš originalo 2002-03-09. Nuoroda tikrinta 2020 m. rugpjūčio 6 d..`{{cite web}}`: CS1 priežiūra: netinkamas URL (link)
13. ↑  „2009-2010 m. Moterų Didžiojo prizo varžybos" (anglų). Nuoroda tikrinta 2015 m. kovo 10 d..
14. ↑  „2010 FIDE atkrentamų mačų čempionatas" (anglų). Nuoroda tikrinta 2015 m. kovo 10 d..
15. ↑  „2011 m. Moterų Didžiojo prizo varžybų galutinė padėtis" (anglų). Suarchyvuotas originalas 2020-08-14. Nuoroda tikrinta 2015 m. kovo 10 d..
16. ↑  „2011 -2012 m. Moterų Didžiojo prizo varžybos" (anglų). Nuoroda tikrinta 2015 m. kovo 10 d..
17. ↑  „2012 m. FIDE atkrentamų mačų čempionatas" (anglų). Nuoroda tikrinta 2015 m. kovo 10 d..
18. ↑  „Katerina ! 16-metė ukrainietė laimi moterų superturnyrą" (anglų). Nuoroda tikrinta 2015 m. kovo 16 d..
19. ↑  „Zhu Chen laimi 2007 m. Šiaurės Uralo taurę" (anglų). Nuoroda tikrinta 2015 m. kovo 16 d..
20. ↑  „Zhu Chen laimi 2007 m. Šiaurės Uralo taurę" (anglų). Nuoroda tikrinta 2015 m. kovo 14 d..
21. ↑  „Šachmatų karalienė ruošiasi žaisti su kompiuteriu" (anglų). Suarchyvuota iš originalo 2004-11-22. Nuoroda tikrinta 2020 m. rugpjūčio 7 d..`{{cite web}}`: CS1 priežiūra: netinkamas URL (link)

Nuorodos
--------

* Džu Čen biografija
* Interviu su buvusia pasaulio čempione Džu Čen
* Džu Čen partijos ir biografija en
* Moterų pasaulio čempionės

| Sporto pozicijos |
| --- |
| Prieš tai:**Sie Dziun** | **Pasaulio šachmatų čempionė**2001–2004 | Po to:**Antoaneta Stefanova** |

|  |  |  |  |  |
| --- | --- | --- | --- | --- |
| 

| Ž • A • RPasaulio šachmatų čempionės |
| --- |
|  |
| FIDE | 
Vera Menčik (1927–1944) · Liudmila Rudenko (1950–1953) · Jelizaveta Bykova (1953–1956 ir 1958–1962) · Olga Rubcova (1956–1958) · Nona Gaprindašvili (1962–1978) · Maja Čiburdanidzė (1978–1991) · Sie Dziun (1991–1996) · Siuzana Polgar (1996–1999) · Sie Dziun (1999–2001) · Džu Čen (2001–2004) · Antoaneta Stefanova (2004–2006) · Siu Juhua (2006–2008) · Aleksandra Kosteniuk (2008–2010) · Hou Ifan (2010–2012; 2013-2015 ir 2016-) · Ana Ušenina (2012–2013)· Marija Muzyčiuk (2015–2016)· Tan Džunji (2017–2018)· Džju Vendžjin (2018–2020 )· |

 |